تورکیه‌نین پرزیدنتی رجب طیب اردوغان پ.ی.د/ی.پ.گ-نین ترور تشکیلاتی پ.ک.ک-نین قولو اولدوغونو بیل‌دیره‌رک، بو تشکیلات‌لارا دستک اولان اؤلکه‌لره سرت رئاکسیا گؤستردی.
جمهور باشقانی رجب طیب اردوغان بئش تپه مدنیت و کنگره مرکزینده تشکیل اولونان الکتریک سانتراللاری توپلو آچیلیش مراسیمینده چیخیش ائتدی.
بیر ترور تشکیلاتی ایله موباریزه‌ده باشقا بیر ترور تشکیلاتینا دستک اولماغین دوزگون اولمادیغینی وورغولایان اردوغان غرب دونیاسینی تنقید ائده‌رک: "پ.ی.د ترور تشکیلاتی‌دیر و پ.ک.ک-نین یان قولودور، ی.پ.گ ده بو ترور تشکیلاتی‌نین یان قولودور. بون‌لار آچیق-آیدین اورتادا اولدوغو حالدا هله ده سیز بونو ساوونورسونوز. "ترور تشکیلاتی داعشی باشقا بیر ترور تشکیلاتی ایله یوخ ائده‌جه‌یم" کیمی "آوام" بیر یاناشما اورتایا قویورسونوزسا، قوسورا باخمایین بو دونیادا هئچ کیم بونو قبول ائتمز. صاباح او تشکیلات‌لارین هدفی اولماق‌دان دا قورتولا بیلمه‌یه‌جک‌لر" ایفاده‌لرینی ایشلتدی.
ترورلا موباریزه آپارماغین و ترور تشکیلات‌لاری‌نین عهده سیندن گلمه‌نین تورکیه اوچون آسان اولدوغونو دئین اردوغان بو تشکیلات‌لارین خاریجی دستکله موجود اولدوغونو بیلدیردی.
اردوغان:"قارشیمیزداکی پ.ک.ک یالنیز 3-5  مین تروریستدن عبارت دئییل، قارشیمیزداکی داعش یالنیز بللی سایدا تروریستدن عبارت دئییل، قارشیمیزداکی فتو یالنیز اورتادا گؤرونن خاین‌لردن عبارت دئییل، قارشیمیزداکی د.ه.ک.پ-ج یالنیز بیر نئچه یوز میلیتاندان عبارت دئییل. بو تشکیلات‌لارین هامی‌سی‌نین آرخاسیندا آیری-آیری قوه‌لر، دستک‌لر، پروژه لر واردیر" دئدی.
فتح الله چی ترور تشکیلاتی پارالل دؤولت یاپیلانماسینین (فتؤ/پ.د.ی) ایله باغلی غربه مئساژ وئرن تورکیه پرزیدنتی:" غرب دونیاسی ایستدیگی قدر تروریستی غرب شهرلرینده باریندیرسین. بیر گون بومرانق کیمی قاییدا‌جاق و اونلاری دا وورا‌جاق" دئدی.
